CELEX: 62016TN0105
Language: lt
Date: 2016-03-17 00:00:00
Title: Byla T-105/16: 2016 m. kovo 17 d. pareikštas ieškinys byloje Philip Morris Brands/EUIPO – Explosal (Superior Quality Cigarettes FILTER CIGARETTES Raquel)

17.5.2016   
            
            
               LT
            
            
               Europos Sąjungos oficialusis leidinys
            
            
               C 175/17
            
         2016 m. kovo 17 d. pareikštas ieškinys byloje Philip Morris Brands/EUIPO – Explosal (Superior Quality Cigarettes FILTER CIGARETTES Raquel)
   
   (Byla T-105/16)
   (2016/C 175/20)
   Kalba, kuria surašytas ieškinys: anglų
   
      Šalys
   
   
      Ieškovė: Philip Morris Brands Sàrl (Nešatelis, Šveicarija), atstovaujama advokato L. Alonso Domingo
   
      Atsakovė: Europos Sąjungos intelektinės nuosavybės tarnyba (EUIPO)
   
      Kita procedūros Apeliacinėje taryboje šalis: Explosal Ltd (Larnaca, Kipras)
   
      Su procedūra EUIPO susijusi informacija
   
   
      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis.
   
      Prekių ženklas, dėl kurio kilo ginčas: vaizdinis ES juodos ir baltos spalvos prekių ženklas, kuriame yra žodiniai elementai „Superior Quality Cigarettes FILTER CIGARETTES Raquel“ – ES prekių ženklas Nr. 10 008 084.
   
      Procedūra EUIPO: registracijos pripažinimo negaliojančia procedūra.
   
      Ginčijamas sprendimas: 2016 m. sausio 4 d. EUIPO pirmosios apeliacinės tarybos sprendimas byloje R 2775/2014-1.
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą ir arba atmesti Europos Sąjungos prekių ženklo registracijos paraišką Nr. 10008084 dėl visų prekių, arba, nepatenkinus šio reikalavimo, grąžinti bylą Apeliacinei tarnybai, kad būtų išsamiau išnagrinėti Reglamento Nr. 207/2009 8 straipsnio 1 dalies b punkte ir 8 straipsnio 5 dalyje išvardyti draudimai, atsižvelgiant į dėl gero vardo ir ankstesnio prekių ženklo stipresnio skiriamojo požymio pateiktus įrodymus;
            
         
               —
            
            
               priteisti iš EUIPO ir kitos procedūros Apeliacinėje taryboje šalies jų pačių ir ieškovės patirtas bylinėjimosi išlaidas.
            
         
      Pagrindai, kuriais remiamasi
   
   
               —
            
            
               Reglamento Nr. 207/2009 76 straipsnio 2 dalies pažeidimas.
            
         
               —
            
            
               Reglamento Nr. 207/2009 8 straipsnio 1 dalies b punkto ir 76 straipsnio 1 dalies pažeidimas.
            
         
               —
            
            
               Reglamento Nr. 207/2009 8 straipsnio 5 dalies pažeidimas.